**POROČILO O IZMENJAV V GENTU (drugi semester 2018)**

S celotno izkušnjo izmenjave sem bila zelo zadovoljna. To je bila nepozabna izkušnja, ki se je v življenju ne sme zamuditi. Mesto Gent je najlepše mesto v Belgiji. Je mesto študentov, kar pomeni, da je zabava vedno in povsod. Ljudje pa so po mojem občutku bolj zaprti. Tudi vreme ni kaj pretresljivo dobro! Največji plus izmenjave so bili drugi Erasmus študenti, s katerimi smo skupaj živeli v študentskem domu Mercator. Vsi študentje, ki jim ni uspelo priti v Mercator, so rekli, da je bolje živeti v njem kot pa v svojem stanovanju. Prav tako najemnina za ta študentski dom znaša samo 180 € mesečno. Pa še sam si v sobi!!! To je za Belgijo zelo poceni. Standard v tej državi je kar visok! Jaz samo s štipendijo ne bi preživela. Nujno potrebuješ nekaj privarčevanega denarja ali pa pomoč staršev. Kar pa se tiče šole, nisem bila tako zadovoljna. Pričakovala sem več predavanj z več snovi, s katero bi pridobili znanje. Profesorji so se pri predavanjih potrudili minimalno ali pa so predavanja namenili predstavitvam našim skupinskim nalogam. Predavanja so bila v večini v angleščini. Od šestih predmetov sta bila dva v njihovem jeziku, vendar oba nista predmeta za socialne delavce. En je bil športni predmet. Vse vadbe znotraj tega predmeta niso bila v angleščini. Drugi predmet je bil namenjen logopedom. Znotraj tega predmeta smo bili razdeljeni v mešane skupine (skupaj z Belgijci). Projekt, ki smo ga naredili, je moral biti v njihovem jeziku. Prav tako, ko smo zagovarjali naš projekt, so vsi Belgijci lahko govorili po nizozemsko, Erasmus študenti pa po angleško. To pomeni, da vsi Erasmus študentje nismo razumeli, niti kaj naši člani skupine govorijo pri predstavitvah. Za obšolske stvari smo bili študentje zelo dobro priskrbljeni. V športni dvorani so se od ponedeljka do četrtka vsak dan izvajale razne vadbe, na katere si lahko hodil. Polletna karta za športe brez inštruktorja je bila 10 €, polletna karta za športe z inštruktorjem pa 30 €.

Dovolim objavo mojega emaila: ali.spela@gmail.com